**HIRDETMÉNY**

***A FOGYASZTÓKNÁL ELHELYEZETT CSEPPFOLYÓSÍTOTT PROPÁN-BUTÁNGÁZOS NYOMÁSTARTÓ BERENDEZÉSEK MŰSZAKI KÖVETELMÉNYEI***

**a 23/2006. (II. 3.) Kormányrendelet végrehajtásához**

A 2016. február 01.-től hatályos nyomástartó berendezések, a töltő berendezések, a kisteljesítményű sűrített gáztöltő berendezések műszaki-biztonsági hatósági felügyeletéről és az autógáz tartályok időszakos ellenőrzéséről szóló 2/2016. (I. 5.) NGM rendelet 2. mellékletével kihirdetett Műszaki Biztonsági Szabályzat már nem tartalmazza – jogi felhatalmazás hiányában – a fogyasztóknál elhelyezett cseppfolyósított propán-butángázos nyomástartó berendezések műszaki követelményeire vonatkozó speciális előírásokat.

Folyamatban van a szabályozási hiány jogszabállyal történő rendezése.

A jogi szabályozás megjelenéséig, a Magyar Bányászati és Földtani Szolgálat, mint a cseppfolyós propán-, butángázok tartályban történő belföldi forgalmazásának hatósági felügyeletét is ellátó hatóság, a szakmai érdekképviseleti szervezet Magyar PB – Gázipari Egyesület javaslatára, ezúton közzéteszi – mint az alkalmazott legjobb műszaki gyakorlatot - a fogyasztóknál elhelyezett cseppfolyósított propán-butángázos nyomástartó berendezések műszaki követelményeire vonatkozó minimális követelményeket.

2016. január 31. Magyar Bányászati és Földtani Szolgálat